CELEX: 62015CA0527
Language: sl
Date: 2017-04-26 00:00:00
Title: Zadeva C-527/15: Sodba Sodišča (drugi senat) z dne 26. aprila 2017 (predlog za sprejetje predhodne odločbe Rechtbank Midden-Nederland – Nizozemska) – Stichting Brein/Jack Frederik Wullems, ki deluje pod imenom Filmspeler (Predhodno odločanje — Intelektualna in industrijska lastnina — Direktiva 2001/29/ES — Harmonizacija nekaterih vidikov avtorske in sorodnih pravic — Člen 3(1) — Priobčitev javnosti — Pojem — Prodaja multimedijskega predvajalnika — Dodatki (add-ons) — Objava del brez dovoljenja imetnika — Dostop do spletnih mest s pretočnimi vsebinami (streaming) — Člen 5(1) in (5) — Pravica reproduciranja — Izjeme in omejitve — Zakonita uporaba)

19.6.2017   
            
            
               SL
            
            
               Uradni list Evropske unije
            
            
               C 195/2
            
         Sodba Sodišča (drugi senat) z dne 26. aprila 2017 (predlog za sprejetje predhodne odločbe Rechtbank Midden-Nederland – Nizozemska) – Stichting Brein/Jack Frederik Wullems, ki deluje pod imenom Filmspeler
   (Zadeva C-527/15) (1)
   
   ((Predhodno odločanje - Intelektualna in industrijska lastnina - Direktiva 2001/29/ES - Harmonizacija nekaterih vidikov avtorske in sorodnih pravic - Člen 3(1) - Priobčitev javnosti - Pojem - Prodaja multimedijskega predvajalnika - Dodatki (add-ons) - Objava del brez dovoljenja imetnika - Dostop do spletnih mest s pretočnimi vsebinami (streaming) - Člen 5(1) in (5) - Pravica reproduciranja - Izjeme in omejitve - Zakonita uporaba))
   (2017/C 195/02)
   Jezik postopka: nizozemščina
   
      Predložitveno sodišče
   
   Rechtbank Midden-Nederland
   
      Stranki v postopku v glavni stvari
   
   
      Tožeča stranka: Stichting Brein
   
      Tožena stranka: Jack Frederik Wullems, ki deluje pod imenom Filmspeler
   
      Izrek
   
   
               1.
            
            
               Pojem „priobčitev javnosti“ v smislu člena 3(1) Direktive 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi je treba razlagati tako, da zajema prodajo multimedijskega predvajalnika, kakršen je ta v postopku v glavni stvari, na katerem so bili vnaprej nameščeni dodatki, ki so na voljo na spletu in ki vsebujejo hiperpovezave, ki napotujejo na spletna mesta, ki so prosto dostopna javnosti in na katerih so bila z avtorsko pravico varovana dela javnosti dana na voljo brez dovoljenja imetnikov te pravice.
            
         
               2.
            
            
               Določbe člena 5(1) in (5) Direktive 2001/29 je treba razlagati tako, da dejanja začasnega razmnoževanja z avtorsko pravico varovanega dela s pretočnim predvajanjem na multimedijskem predvajalniku, kakršen je ta iz postopka v glavni stvari, na spletnem mestu tretje osebe, ki to delo ponuja brez dovoljenja imetnika avtorske pravice, ne izpolnjujejo pogojev iz navedenih določb.
            
         
      (1)  UL C 27, 25.1.2016.